અમદાવાદ: ૬૦ લાખ અમદાવાદીઓની આરોગ્ય સુખાકારી સાથે મ્યુનિ. આરોગ્ય વિભાગ સીધી રીતે સંકળાયેલો છે. ખાનપાનની પ્રતિષ્ઠિત હોટલ-રેસ્ટોરાં હોય કે સામાન્ય લારી, કરિયાણાની નાનકડી દુકાન હોય કે મોટા મોલ, મીઠાઇ-ફરસાણની હાટડી હોય કે પછી દૂધની ડેરી. આ તમામ સ્થળોએ વેચાતી સંખ્યાબંધ ખાદ્યવસ્તુઓ પૈકી અમદાવાદીઓ દૂધ સિવાયની મોટા ભાગની ખાદ્યવસ્તુઓ ‘ભેળસેળ’ વગરની આરોગે છે તેવો તંત્રનો દાવો છે.